description: Kastevind er Alberte Windings fine erindringsglimt fra barndommen. Om at forsøge at afkode, hvordan man får de voksne til at få øje på en. Om drenge og det første kys. Om at miste sin mor og være alene med sin sorg. Og om at lede efter sig selv i ret meget rod.I denne fine, stemningsmættede bog fortæller Alberte Winding om at navigere mellem voksne, der er optagede af deres eget. Tidligt i hendes liv går forældrene hvert til sit, og et par år efter tager hendes mor sit eget liv. Men midt i det hele har Alberte også sorgløse snakke om drenge med sin veninde, laver bål på stranden i lyse somre og ønsker sig brændende en hest og tykkere hår. Kastevind er en usleben skildring af barnets verden og af at stå på tærsklen til ungdommen med en længsel efter at høre til. Pressen skriver:»En værdig og læseværdig erindringsbog.«– ***** Berlingske Glimrende ungdomsbog for voksne læsere.– ***** Politiken»En blid og poetisk skildring af en svær start på livet.«– ***** Kulturmagasinet Finespind»Stilen er poetisk, sproget flyder let. Meget charmerende erindringsbog.«– Københavneravisen»Kastevind skrevet så livskraftigt, at al den kærlighed, som også er der midt i kaosset, bliver mærkbar.«– Weekendavisen
title: Kastevind: Erindringsglimt fra en barndom
publisher: Rosinante